open-index/open-wikipedia-markdown huggingface dataset:
Valeria (Sulla naine)

**Valeria** oli diktaator Sulla viies naine.

Tema vend oli 53. aasta konsul Marcus Valerius Messalla Rufus. 

Tema esimene abielu (mille kohta muud andmed puuduvad) lahutati, ta kohtus Sullaga gladiaatorite mängudel ja seejärel nad abiellusid. Nende tütar oli Cornelia Postuma, kes sündis pärast oma isa surma 78 eKr.

Valeria on tegelane Raffaello Giovagnoli romaanis "Spartacus" ja Maria Hellebergi romaanis "Valeria".
August Tamm

**August Tamm** (vene keeles Август Яковлевич Тамм; 25. jaanuar 1897 Poama küla, Reigi kihelkond, Hiiumaa – 3. september 1938 Vladivostok, Venemaa (hukati)) oli Venemaa tummfilmi ajastu dokumentaalfilmide operaator.

Ta stažeeris Hollywoodis. Säilinud on tema filmitud kaadrid Vladivostoki vaalapüügiflotillist.

1937. või 1938. aastal süüdistati teda spionaažis ja lasti maha kui "Ameerika spioon". 

## Isiklikku
Ta oli filmilavastaja Albert Maslennikovi onu. Akadeemik Igor Tamm, pärit Vladivostokist, oli tema kauge sugulane.

## Viited

## Välislingid
*geni.com
Albert Maslennikov

**Albert Jevgenjevitš Maslennikov** (vene keeles Альберт Евгеньевич Масленников; 24. oktoober 1925 Vladivostok – 24. mai 1975) oli Nõukogude Liidu filmilavastaja, Primorje televisiooni telefilmitoodangu esmaloojaid ja filmistuudio Daltelefilm rajajaid.

Ta oli kaheosalise mängufilmi "Leib" ("Хлеб") režissöör. Filmis mängis teiste seas eesti päritolu teatrinäitleja Vadim Mälk. Filmi aluseks oli Primorje krai draamateatris etendunud Vladimir Kirsoni näidend. See filmitöö oli ka Maslennikovi diplomitööks 1968. aastal Kaug-Ida Pedagoogilises Kunstide Instituudis. Temast sai esimesi diplomeeritud telefilmilavastajaid Kaug-Idas. Filmi siiski üleliidulisse levisse ei lastud.
 
## Sõda ja haridustee
Maslennikov võttis osa sõdurina Teisest maailmasõjast. Pärast sõda lõpetas ta Primorje krai draamateatri teatristuudio. Koos temaga õppis kursusel Vadim Mälk.

## Isiklikku
Tema onu oli filmioperaator August Tamm. Akadeemik Igor Tamm, pärit Vladivostokist, oli tema emapoolne kauge sugulane.

## Viited
Carola (Saksi kuninganna)

**Carola** (**Caroline Friederike Franziska Stephanie Amelie Cäcilie**; 5. august 1833 Kaiserstöckl – 15. detsember 1907 Dresden) oli Saksi kuninganna (Alberti abikaasa) aastail 1873–1902.

Tema vanemad olid Vasa prints Gustaf (1799–1877) ja Badeni printsess Luise (1811–1854).

1852. aastal läks ta üle katoliku usku ja järgmisel aastal abiellus Saksi printsi Albertiga (hilisem kuningas Albert, 1828–1902). 1888. aastal külastas ta Rootsit.

Ta oli viimane Saksi kuninganna.
Vadim Mälk

**Vadim Mälk** (vene keeles Вадим Янович Мялк; 26. mai 1925 Uglovoje, Primorje krai – 15. august 1996 Vladivostok) oli eesti päritolu Venemaa näitleja, Vene NFSV rahvakunstnik.

Ta oli 20. sajandi teisel poolel üks Kaug-Ida regiooni tuntumaid teatrinäitlejaid. Ligi 50 aastat töötas ta Gorki-nimelises Primorje Krai Akadeemilises Draamateatris.

## Elukäik

Ta sündis 1925. aastal Primorje oblastis Uglovojes, mis asub Vladivostokist ligi 40 km põhja pool, väljarännanud eestlaste perekonnas. Tema isa Jaan Mälk asus perega Kaug-Itta elama 1892. aastal. 

Vadim Mälk õppis tehnikumis kiirabitöötajaks ja jõudis meditsiiniinstituudis teisele kursusele, kuid kuna käis sõda, saadeti ta 1942. aastal hoopis Vladivostoki jalaväekooli. Saanud sõjakooli lõpetajana leitnandi auastme, sõdis ta Teises maailmasõjas tankitõrjerühma ülemana Valgevene rindel ja Poolas, osales Varssavi vallutamises; 1945. aasta mais osales ta Berliinis Riigipäevahoone vallutamises. Sõjaväeteenistusest vabanes 1946. aastal.

Pärast sõda lõpetas ta Primorje krai draamateatri teatristuudio ning töötas samas teatris 1949. aastast kuni surmani. 

1960. aastate teisel poolel mängis ta Albert Maslennikovi lavastatud kahejaolises mängufilmis "Leib" ("Хлеб"). Filmi aluseks oli Primorje krai draamateatris etendunud Vladimir Kirsoni näidend.

Ta juhtis Primorje raadios kirjandussaadet ("Батальоны встают на поверку").

Vadim Mälk on maetud Lesnoje kalmistule Vladivostokis.

## Tunnustus
*Punatähe orden ja Isamaasõja ordeni II järk
*Vene NFSV teeneline kunstnik (1970)
*Vene NFSV rahvakunstnik (1985)
*Tööpunalipu orden (1991)
*Vladivostoki linna aukodanik (1995)

## Mälestuse jäädvustamine
*2001. aastal asutas Gorki-nimeline Primorje Krai Akadeemiline Draamateater parimate näitlejatööde esiletõstmiseks teatrisisese Vadim Mälgu nimelise teatripreemia.
*2014. aastal paigaldati hoonele Vladivostokis aadressil Svetlanskaja 105, kus elas Vadim Mälk, mälestustahvel.
 
## Isiklikku
Tema abikaasa oli Galina Mälk. Neil on kolm tütart: Anna, Jana ja Ksenja. Jana Mälk töötab Gorki-nimelises Primorje akadeemilises draamateatris näitlejana.

## Viited

## Välislingid
*Во Владивостоке состоялась церемония. newsvl.ru, 28. märts 2014
*Foto mälestustahvlist. newsvl.ru
*Премию им. Вадима Мялка вручили артистам Приморского театра Горького. primamedia.ru, 22. november 2016
Petrus (usurpaator)

**Petrus** (surnud 506) oli Rooma usurpaator 6. sajandi algul.

Ainsad teda käsitlevad ajalooallikad on Consularia Caesaraugustana ja Tunnuna Victori kroonika. Ta oli läänegootide vastane "türann" Hispaanias. Kui läänegoodid vallutasid Dertosa, võeti ta vangi, hukati ja tema pea saadeti Zaragozasse. Konteksti järgi võib oletada, et ta oli pärast Burdunellust teine ja viimane Ebro jõe orus asunud Rooma jäänukriigi valitseja.
Sealyhami terjer

**Sealyhami terjer** on Suurbritanniast Walesist pärinev koeratõug.

Tõug on saanud nime Pembrokeshire'is asuva Sealyham House'i järgi, kus XIX sajandi II poolel tegeles tõu aretamisega kapten John Edwardes.

XX sajandi teisel poolel aretati sealyhami ja šoti terjeri ristandjärglasena tšehhi terjer.

Koer on "vaba liikumisega, aktiivne, tasakaalustatud ning vaatamata oma väiksusele üsna jõulise välimusega". Ta on temperamentne, elav, kiire ja tööhimuline; iseseisev, julge ja uudishimulik.


Sealyham terrier.JPG|
Sealyham terrier 078.jpg|
Sealayham teriér.jpg|


## Viited

## Välislingid

* Sealyhami terjer koer.ee saidil
Burdunellus

**Burdunellus** oli Rooma usurpaator 5. sajandi lõpul.

Consularia Caesaraugustana järgi sai ta 496. aastal "türanniks" Hispaanias, reedeti oma pooldajate poolt ja anti välja läänegootidele, kes ta Toulouse'is pronksist härja sees surnuks põletasid. Tema riigi asukoht oli oletatavasti Ebro jõe org pealinnaga Zaragozas. Konteksti järgi võib oletada, et ta (nagu hiljem Petrus) oli läänegootide vastane Rooma jäänukriigi valitseja.
Mõujärv

**Mõujärv** on järv Põlva maakonnas Räpina vallas Timo külas.

Järv kuulub Ida-Eesti vesikonna Peipsi alamvesikonda ning asub Kuulmajärve maastikukaitseala Mustjärve sihtkaitsevööndis.

Järve pindala on 0,6 ha ja ümbermõõt umbes 290 m.

Järvest möödub RMK Peraküla–Aegviidu–Ähijärve matkatee. 

## Viited
4 (Szczecini trammiliin)

**4. trammiliin** on Szczecini trammiliin, mis teenindab reisijaid liinil Krzekowo – Pomorzany. Liin avati 1905. aastal marsruudil Tiergarten – Arndtplatz.

## Trammiliini ajaloolised marsruudid
* 1905–1923 soitis liinil Tiergarten – Arndtplatz.

* Kuni 1927. aastani liikus marsruudil Tiergarten – Hauptfriedhof.

* 1927–1934 soitis liinil Bahnhof – Schinkelplatz

* Kuni 1944. aastani liikus marsruudil Bahnhof – Grüne Schanze – Paradeplatz – Königsplatz – Königstor – Pölitzerstrasse – Friedrich-Karl-Strasse – Arndtplatz – Barnimstrasse – Schinkelplatz – Barnimstrasse – Apfelallee – Krankenhaus.

* Kuni 1947. aastani liikus marsruudil  Matejki – Pomorska – plac Lenina – Piastów – plac Kościuszki.

* 1947–1961 soitis liinil Dworzec Główny – Powstańców Wlkp.

* 1961–1965 soitis liinil Dworzec Główny – Pomorzany.

* 1965–1971 soitis liinil Pomorzany – plac Lenina – Pomorzany.

* Kuni 1974. aastani liikus marsruudil Pomorzany – Potulicka.

* Kuni 1977. aastani liikus marsruudil Dworzec Główny – Dworzec Niebuszewo.

* 1977–2014 soitis liinil Pomorzany – Potulicka.

* 2014 kuni tänaseni sõidab liin nr. 4 marsruudil Krzekowo – Żołnierska – Mickiewicza – Bohaterów Warszawy – Jagiellońska – Piastów – Powstańców Wielkopolskich – Budziszyńska – Pomorzany.

## Marsruut

## Peatused

## Vaata ka
* Trammiliiklus Szczecinis
* Szczecini ühistranspordiliinid
* Szczecin

## Viited


## Kirjandus
* Kajetan Szmuciński ''Tramwaje w Szczecinie we trzynastu księgach prozą'' (beerware)
* 
* 

## Välislingid

* Szczecini trammipargi koduleht
* Pildigalerii
Syagrius

**Syagrius** (430 – 486 või 487) oli Põhja-Gallias asunud Rooma jäänukriigi (nn Soissonsi kuningriigi) valitseja aastail 464–486.

Tema isa oli *[[magister militum]]* Aegidius. 

Ta sai 486. aastal Soissonsi lahingus Chlodovech I käest lüüa, põgenes läänegootide kuninga Alarich II juurde, kuid anti frankidele välja ja hukati. 

Teda on nimetatud viimseks roomlaseks.
Jana Mälk

**Jana Mälk** (vene keeles Яна Вадимовна Мялк; sündinud 22. jaanuaril 1975) on eesti juurtega Venemaa näitleja.

Ta lõpetas 1997. aastal Kaug-Ida Riikliku Kunstide Instituudi teatriteaduskonna ja töötab samast aastast näitlejana Gorki-nimelises Primorje Krai Akadeemilises Draamateatris.

## Päritolu
Ta sündis Primorje krais teatrinäitleja Vadim Mälgu perekonnas. Jana vanaisa Jaan Mälk oli 1892. aastal Eestist Kaug-Itta väljarännanud eestlane.

## Teatrirolle

*Hortensia – "Tuhkatriinu" (Charles Perrault)
*Florence – "Kummaline missis Savage" (John Patrick)
*Lotta – "Nahkhiir" (Johann Strauß)
*"Rigoletto" ja "Traviata" (Giuseppe Verdi)
*"Minu veetlev leedi" (Frederick Loewe)
*"Julius Caesar" (William Shakespeare)
*Irina – "Ešelon" (Mihhail Roštšin)
*"Romeo ja Julia" (William Shakespeare)
*Petruška – "Õuenarr Balakirev" (Grigori Gorin) 
*Kitty Verdun – "Charley tädi" (Brandon Thomas) 
*Katja – "Viis õhtut" (Aleksandr Volodin) 
*Lisena – "Tantsuõpetaja" (Lope de Vega)
*Lucy – "Kolmekrossiooper" (Bertolt Brecht)

## Viited

## Välislingid
*Foto Jana Mälgust. newsvl.ru
*2017. aastal etendati näidendit "Boeing-Boeng", milles stuardessi rollis mängis Jana Mälk. vl.ru
Kurtšatovi rajoon

**Kurtšatovi rajoon** (vene keeles *Курчатовский район*) on 2. järgu haldusüksus (munitsipaalrajoon) Venemaal Kurski oblasti keskosas. Rajooni keskus on Kurtšatovi linn.

Rajoon piirneb kirdes Fateži rajooniga, idas Oktjabrski rajooniga, lõunas Bolšoje Soldatskoje rajooniga ja läänes Lgovi rajooniga.

Rajooni pindala on 678 km². Elanike arv oli 2012. aastal 18 052, 2007. aastal 17 465 ja 2002. aastal 19 714.

Kurtšatovi rajoonis on 57 asulat, mis kuuluvad kahe linnaasunduse (Ivanino ja imeni Karla Liebknechta) ning kuue külaasunduse koosseisu.

Rajooni tähtsamad jõed on Seim, Lomnja, Penka, Reut ja Ditšnja.

## Viited
Revolutsioonilise Prantsusmaa aukodanike loend

**Revolutsioonilise Prantsusmaa aukodanike loend** sisaldab inimesi, keda revolutsionäärid pidasid oma mõttekaaslasteks ja kellele revolutsiooni ajal anti Prantsusmaa kodakondsus.

*Joel Barlow
*Ludwig van Beethoven
*Jeremy Bentham
*Robert Burns
*Johann Heinrich Campe
*Thomas Clarkson
*Anacharsis Cloots
*Cornelius de Pauw
*Giuseppe Gorani
*Alexander Hamilton
*Friedrich Gottlieb Klopstock
*Tadeusz Kościuszko
*James Mackintosh
*James Madison
*Thomas Muir
*Thomas Paine
*Johann Heinrich Pestalozzi
*Joseph Priestley
*Friedrich Schiller
*George Washington
*William Wilberforce
*David Williams
Narva Spordiklubi

**Narva Spordiklubi** oli Göteborgi eestlaste korvpalliklubi aastail 1954–2004.

Narva esindusmeeskond mängis esimesed 15 aastat Rootsi kõrgliigas ja alati sinimustvalges vormis. Mõnel aastal oli Narval ka B-meeskond, naiskond, juunioride meeskond ja ka jalgpallimeeskond. Üks Narva Spordiklubi mängija – Helmut Eerma – mängis Rootsi korvpallikoondises.

Narva Spordiklubi asutajaliige Mart Mägi juhtis mitu aastat Göteborgi Korvpalliliitu.

## Viited
Mudi

**Mudi** on Ungarist pärinev koeratõug.

"Mudid on targad ja kergesti koolitatavad, julged, oma perekonnale ustavad ja truud."


Mudi blue merle.jpg|
Mudi fawn.JPG|


## Viited

## Välislingid

* Mudi koer.ee saidil
Albert Lebrun

**Albert Lebrun** (29. august 1871 Mercy-le-Haut – 6. märts 1950 Pariis) oli Prantsusmaa president ja Andorra vürst aastail 1932–1940. Ta oli viimane president enne Teise maailmasõja puhkemist. Pärast Saksamaa sissetungi 1940. aastal kaotas ta oma võimu ning Prantsusmaad hakkas juhtima marssal Philippe Pétaini Vichy valitsus. Pärast sõda Lebrun enam poliitikasse ei naasnud.
Artists for Grenfell

**"Artists for Grenfell"** heategevuslik singel Paul Simoni lauluga "Bridge over Troubled Water", mis anti välja 2017. aasta 21. juunil. Singel anti välja nädal pärast 72 inimelu nõudnud Grenfell Toweri tulekahju Londonis North Kensingtonis.  

Singlit müüdi esimesel päeval üle 120&nbsp;000 eksemplari, mis teeb sellest 2010. aastate suurima esimese päeva läbimüügiga singli. Singel tõusis Suurbritannia singlimüügi edetabeli esikohale 23. juunil. Singli eestvedaja oli piirkonna elanik muusikaprodutsent Simon Cowell ning väljaandja plaadifirma Syco Music. Gareth Malone'i juhatatavas kooris laulavad ka maja elanikud. Singlil teeb kaasa üle 50 muusiku. 

### Esitajad
Laulu esitavad artistid:

#### Lauljad

* Stormzy
* Robbie Williams
* James Blunt
* Rita Ora
* Craig David
* Bastille
* Liam Payne
* Emeli Sandé
* Kelly Jones (ansamblist Stereophonics)
* Paloma Faith
* Louis Tomlinson
* Labrinth
* Jorja Smith
* WSTRN
* Leona Lewis
* Jessie J
* James Arthur
* Roger Daltrey (ansamblist The Who)
* Ella Eyre
* Anne-Marie
* Ella Henderson
* Louisa Johnson
* 5 After Midnight
* Angel
* Carl Barât (ansamblist The Libertines)
* Deno
* Donae'o
* Dua Lipa
* Fleur East
* Gareth Malone ja koor 
* Geri Halliwell
* Gregory Porter
* Jessie Ware
* John Newman
* Jon McClure (ansamblist Reverend and The Makers)
* London Community Gospel Choir
* Matt Goss
* Matt Terry
* Mr Eazi
* Nathan Sykes
* Omar
* Pixie Lott
* Ray BLK
* Raye
* Shakka
* Shane Filan
* Tom Grennan
* Tony Hadley
* Tulisa

#### Pillimehed
* Brian May (ansamblist Queen) – kitarr
* Nile Rodgers – kitarr
* Tokio Myers – klaver
* Pete Townshend (ansamblist The Who) – kitarr

## Viited


## Välislingid
*Heategevusliku singli veebileht
*Laulu ametlik video YouTube'is
Partsi Saarjärv

**Saarjärv** on järv Põlva maakonnas Räpina vallas Viira külas ja Põlva valla Tromsi külas.

Järv kuulub Ida-Eesti vesikonna Peipsi alamvesikonda.

Saarjärv asub Kuulmajärve maastikukaitseala Mustjärve sihtkaitsevööndis.

Järve pindala on 12,3 ha, kaldajoone pikkus ligikaudu 2 km, suurim sügavus ligi 12 m.

Järvest möödub RMK Peraküla–Aegviidu–Ähijärve matkatee. 

## Viited
Timo Mustjärv

**Mustjärv** on järv Põlva maakonnas Räpina vallas Timo külas.

Järv kuulub Ida-Eesti vesikonna Peipsi alamvesikonda.

Järv asub Kuulmajärve maastikukaitseala Mustjärve sihtkaitsevööndis.

Järve pindala on 2,4 ha, kaldajoone pikkus ligikaudu 800 m, suurim sügavus üle 9 m.

Järvest möödub RMK Peraküla–Aegviidu–Ähijärve matkatee. 

## Viited
Gorki-nimeline Primorje draamateater

**Gorki-nimeline Primorje Krai Akadeemiline Draamateater** (vene keeles Приморский краевой академический драматический театр имени Горького) on teater Vladivostokis.

Teater asub aadressil Svetlinskaja tänav 49. Teater asutati 1931. aastal. 1997. aastal sai teater akadeemiliseks. 

Teatri kunstiline juht 1984. aastast on Jefim Zvenjatski. Teatris mängivad teiste seas Larissa Belobrova, Jevgeni Gorenko, Aleksandr Zaporožets, Irina Lõtkina, Natalja Muzõkovskaja, Jana Mälk, Anna Nikitina, Svetlana Salahhudinova, Vladimir Sergijakov, Aleksandr Slavski, Valentin Zaporožets ja Nikolai Timošenko.

Varem on teatris lavastajana töötanud teiste seas Arkadi Nadeždov, Ivan Jefremov, Nikolai Bondarev ja Jefim Tabatšnikov; näitlejatest on tuntumad Grigori Antošenkov, Nikolai Kolesnikov, Nikifor Kolfidin, Jelena Pajevskaja, Andrei Prisjažnjuk, Vadim Mälk, Semjon Strugatšjov ja Tatjana Daniltšenko.

## Teatrisisene auhind
Primorje akadeemiline draamateater asutas parimate näitlejatööde esiletõstmiseks Vadim Mälgu nimelise teatripreemia.

## Viited

## Välislingid
*Koduleht. gorkytheater.ru
Bullerjani ahi

**Bullerjani ahi** on Kanadas välja töötatud küttekolde liik.  

Bullerjani ahju köetakse saepuru, puidujäätmete, puitlaastude, turba või puithalgudega. Kütus põleb koldes hõõguvpõlemisena, seega võib kütus Bullerjani ahjus põleda kaheksa või rohkem tundi. Bullerjani ahi töötab gaasigeneraatori tööpõhimõttel. 

Bullerjani ahjul on kaks kambrit – alumine ja ülemine. Kütus pannakse alumisse kambrisse. Alumises kambris toimub kütuse hõõguvpõlemine, mis saavutatakse väikese õhu juurdepääsuga kambrisse. Hõõgumise käigus tekivad ahjugaasid, mis juhitakse ülemisse järelpõlemiskambrisse. Järelpõlemiskambris ahjugaasid põlevad sinna antud täiendava õhu abil. Täiendavat õhku antakse õhutorude kontuuride sisseehitatud düüside abil. Sel viisil saavutatakse Bullerjani ahjus kuni 75% kasutegur.

Kuivõrd Bullerjan ahju kasutamisel on ahjust väljuvad suitsugaasid väga madala temperatuuriga, ei soovitata Bullerjani ahju kasutada telliskivikorstna korral. Korstna kaitsmiseks kasutatakse roostevabast terasest korstnahülsse, mis paigaldatakse korstnasse. 

Bullerjani ahju ei tohi kütta kütusega, mis sisaldab plasti, kummi ja liimi.

Bullerjani ahi on välja töötatud Kanadas, kus seda kasutati eeskätt taigas töötavate metsatööliste küttekoldena. Inglise keeles on Bullerjani ahjul palju nimetusi (buleryan, buller, breneran), sageli kutsutakse seda Buller oven'iks – Bulleri ahjuks.

## Viited
Munojotxon Yoʻlchiyeva

**Munojot(xon) Abduvaliyevna Yoʻlchiyeva** (kir. usbeki keeles: *Муножат(хон) Йўлчиева*, vene keeles: Мунаджат Юлчиева; sündinud 26. novembril 1960 Buloqboshi rajoonis) on usbeki laulja, Usbekistani rahvakunstnik (1994).

## Kirjandus
* KOCIEJOWSKI, Marius. *The Pebble Chance: Feuilletons & Other Prose* (Biblioasis, 2014) contains a chapter on her, "A Singer from Ferghana".
Perfect Strangers (Jonas Blue laul)

**"Perfect Strangers"** on Suurbritannia DJ Jonas Blue laul koos laulja JP Cooperiga. See avaldati UKs digitaalseks allalaadimiseks 3. juunil 2016. Laul sai 2. kohale UK Singles Chart edetabelis ning jõudis TOP 10-sse veel kaheksas riigis, sealhulgas Saksamaal, Austraalias ja Rootsis. Lõuna-Korea tüdrukute grupp AOA tegi laulust jaapanikeelse versiooni, mis ilmus nende albumil "Runway". 

## Muusikavideo
Muusikavideo laulule "Perfect Strangers" ilmus esimesena tema YouTube'i kanalis 14. juunil 2016 pikkusega 3 minutit 27 sekundit. Video filmiti Lõuna-Aafrika Vabariigis Kaplinnas. Videos naine (Victoria Scholtz) kohtab alati kogemata sama meest (Devin Dollery) igal pool kuhu ta läheb. Hiljem nad ühinevad, et tuua Lõuna-Aafrika lastele rõõmu. Mees õpetab lastele rulatamist ning naine õpetab neile breiktantsu. Protsessi käigus nad armuvad üksteisesse.

## Laulud
* **ALLALAADITAV**
# "Perfect Strangers" (koos JP Cooperiga) – 3:16
* **ALLALAADITAV – AKUSTILINE**
# "Perfect Strangers" (koos JP Cooperiga) – 3:11
* **ALLALAADITAV – REMIKSID**
# "Perfect Strangers" (koos JP Cooperiga) – 5:14
# "Perfect Strangers" (koos JP Cooperiga) – 4:00
# "Perfect Strangers" (koos JP Cooperiga) – 4:44
# "Perfect Strangers" (koos JP Cooperiga) – 5:32
# "Perfect Strangers" (koos JP Cooperiga) – 4:34
Kaug-Ida Riiklik Kunstide Instituut

**Kaug-Ida Riiklik Kunstide Instituut** (vene keeles Дальневосточный государственный институт искусств) on kõrgkool Vladivostokis.

Instituut asutati 1962. aastal esialgse nimega **Kaug-Ida Pedagoogiline Kunstide Instituut**. 1992. aastast Kaug-Ida Riiklik Kunstide Instituut, aastatel 2000–2016 **Kaug-Ida Riiklik Kunstide Akadeemia**. Alates 2016. aastast kannab kõrgem õppeasutus taas praegust nime.

Instituudis on kolm teaduskonda: muusika-, teatri- ja kunstiteaduskond. Muusikateaduskonda juhib professor Feliks Kalman, teatriteaduskonda professor Aleksandr Zaporožets (ühtlasi Primorje akadeemilise draamateatri juhtiv näitleja) ning kunstiteaduskonda dotsent Natalja Popovitš (tegutseb maalikunstnikuna). Instituudi rektor on 2009. aastast dotsent Andrei Tšugunov.

## Vilistlasi
*Albert Maslennikov (1968)
*Aleksandr Zaporožets (1970)
*Juri Žilin (1984)
*Jana Mälk (1997)
*Valentin Zaporožets (2002)

## Viited

## Välislingid
*Koduleht. dv-art.ru
Aleksandr Zaporožets

**Aleksandr Ivanovitš Zaporožets** (vene keeles Александр Иванович Запорожец; sündinud 1949) on vene näitleja ja teatripedagoog.

Ta lõpetas 1970. aastal Kaug-Ida Pedagoogilise Kunstide Instituudi teatriteaduskonna näitekunsti erialal. Ta on Gorki-nimelise Primorje Krai Akadeemilise Draamateatri juhtiv näitleja. Ta töötas seal aastatel 1971–1979 ja töötab 1984. aastast.

Näitlejatöö kõrvalt tegutseb ta teatripedagoogina Kaug-Ida Riikliku Kunstide Instituudi näitlejameisterlikkuse kateedris. Ta on professor ja teatriteaduskonna dekaan.
 
## Tunnustus

*1995 – Venemaa Föderatsiooni teeneline kunstnik

## Isiklikku
Tema poeg Valentin Zaporožets (sündinud 1981) on Gorki-nimelise Primorje draamateatri näitleja.

## Viited
By Your Side (Jonas Blue laul)

**"By Your Side"** on Suurbritannia DJ Jonas Blue laul, mida ta esitas koos Rayega (laul).  

See avaldati allalaadimiseks Suurbritannias 28. oktoobril 2016. 

## Muusikavideo
Laulu muusikavideo avaldati 16. novembril 2016 Jonas Blue ametliku YouTube VEVO kanalis. Video filmiti Islandil. Üks videos osalenu oli Bryce Dallas Howard.

## Laulud
* **ALLALAADITAV**
# "By Your Side" (koos Rayega) – 3:21
* **ALLALAADITAV – ABBEY ROAD LIVE VERSIOON**
# "By Your Side" (koos Rayega) (Abbey Road live version) – 3:13
* **ALLALAADITAV – REMIKSID**
# "By Your Side" (koos Rayega) (Two Can remix) – 3:33
# "By Your Side" (koos Rayega) (Madison Mars remix) – 4:27
# "By Your Side" (koos Raye ja Eyeziga) (Zdot remix) – 4:03
# "By Your Side" (koos Rayega) (DC Breaks remix) – 5:12
* **ALLALAADITAV – REMIKSID 2. OSA**
* "By Your Side" (koos Rayega) (Billon remix) – 5:32
* "By Your Side" (koos Rayega) (Sonny Fodera remix) – 6:21
Mõõksarv-orüks

**Mõõksarv-orüks** (*Oryx dammah*) on antiloobiliik orüksi perekonnast. 

Mõõksarv-orüksi õlakõrgus on 120 cm ja kaal kuni 200 kg. Tema sarved on kaarjad 1–1,25 m pikkused. Saba on 45–60 cm pikk ja selle otsas on tutt. Isasloomad on suuremad kui emased. Sarved on nii isas- kui emasloomadel, kuid emasloomade sarved on veidi peenemad. Karvkate on valge, sel puuduvad tumedad triibud, välja arvatud aimatavalt tumedamad laigud kaela- ja peapiirkonnas.

Pärast 8–8,5 kuu pikkust tiinust sünnitab emasloom ühe vasika.
 
Mõõksarv-orüks on looduses väljasurnud. Liik oli levinud laiadel aladel Sahara kõrbe ümber Mauritaaniast Egiptuseni. Tema arvukus hakkas vähenema kliimamuutuse tõttu, kuid ta suri looduses välja üleküttimise tõttu 1990. aastatel. Nad säilisid mitmel pool loomaaedades ja loodusparkides. Araabia poolsaarel peetakse neid erakogudes ning USA-s ja Lõuna-Aafrikas jahirantšodes.

Tšaadis, Tuneesias ja Senegalis peetakse mõõksarv-orükseid suurtel tarastatud kaitsealadel, eesmärgiga neid loodusesse tagasi asustada.

Enne nende looduses väljasuremist olid mõõksarv-orüksid hinnatud jahiulukid kohalike seas. Neid kütiti nii sarvede, liha kui ka naha pärast. Nende liha kasutati söögiks ning nende paksu nahka kasutati köite, kottide, kingade ja kilbikatete valmistamiseks.

## Fotod

Oryx dammah -Marwell Wildlife, Hampshire, England-8a.jpg|Mõõksarv-orüksite kari Marwell Wildlife'i loomaaias Hampshire'i krahvkonnas Inglismaal
Oryx dammah 001.jpg|Mõõksarv-orüksi vasikas
Oryx Dammah 002.jpg


## Viited
Bojmuhammad Nijozov

**Bojmuhammad Nijozov** (tadžiki keeles *Боймуҳаммад Ниёзов* või *Боймуҳаммад Ниёзӣ*;  27. septembril Hudžandis – 1. veebruaril 2009 Hudžandis) oli Tadžikistani muusik, Tadžikistani rahvakunstnik (1994). Aastatel 1980–1886 õpetas ta kunstiülikoolis. Ta töötas ka  professorina. Laulja Tahmina Nijozova on tema tütrepoeg.

## Viited


## Välislingid
* Камоли Хуҷандӣ (värss), Боймуҳаммад Ниёзов (muusika). *[https://vk.com/video-93632799_171414638?list=8df1469a6db3b18c9f Гуфт, ки ҳар ду]* (laulab Tahmina Nijozova)
Lgovi rajoon

**Lgovi rajoon** (vene keeles *Льговский район*) on 2. järgu haldusüksus (munitsipaalrajoon) Venemaal Kurski oblasti lääneosas. Rajooni keskus on Lgovi linn (ei kuulu rajooni koosseisu).

Rajoon piirneb põhjas Korenevo rajooniga, idas Kurtšatovi rajooniga, kagus Bolšoje Soldatskoje rajooniga, lõunas Sudža rajooniga, edelas Korenevo rajooniga, läänes Rõlski rajooniga ja loodes Homutovka rajooniga.

Rajooni pindala on 1080 km². Elanike arv oli 2012. aastal 13 852, 2007. aastal 16 416 ja 2002. aastal 19 313.

Lgovi rajoonis on 91 asulat, mis kuuluvad kaheksa külaasunduse koosseisu.

Rajooni tähtsamad jõed on Seim, Opoka, Bõk, Prut, Bobrik ja Belaja Loknja.

## Viited
Mooste näidissovhoos

**Mooste näidissovhoos** oli sovhoos Eesti NSV-s Põlva rajoonis Mooste külanõukogus. Sovhoosi keskus asus Mooste alevikus.

Sovhoos moodustati 1961. aastal.

1978. aasta seisuga oli sovhoosi üldpindala 6434 ha, sellest haritavat maad ligikaudu 3700 ha. Sovhoosis oli 1976. aasta seisuga 410 töötajat. 

Sovhoos oli spetsialiseerunud kartulikasvatusele ja rohumaaviljelusele, lisaks tegeleti piimakarjakasvatusega ja teraviljakasvatusega. Sovhoos tootis jõusöödatehastele rohujahu.

## Viited
Norbert Kaareste

**Norbert Kaareste** (sündinud 15. septembril 1986 Kärdlas) on eesti turundus- ja kommunikatsioonispetsialist. 

## Haridus
Ta on lõpetanud 2005. aastal Tallinna Arte Gümnaasiumi, 2009. aastal Tartu Ülikooli bakalaureuseõppes suhtekorralduse erialal ja 2013. aastal Tallinna Ülikooli magistriõppes interaktiivse meedia alal.

## Töö
Kaareste on töötanud ajalehe Sõdurileht reporter-toimetajana (2006–2007), Elroni müügi- ja kommunikatsioonijuhina (2010–2014), Alexela kommunikatsioonijuhina (2015–2017), Callisto kommunikatsioonibüroo konsultandina (2018), Spa Toursi turundus- ja kommunikatsioonijuhina (2019) ning Eesti Posti turundusjuhina (2020). Alates 2021. aastast on ta Creditinfo Eesti turundus- ja kommunikatsioonijuht. 

Ta on teinud kaastööd ajalehele Postimees, raadiojaamale Sun FM ja ajakirjale Arvutimaailm. 

Ta tegutseb ka õhtujuhina.

## Artikleid
*Norbert Kaareste: purunenud illusioonid, postimees.ee, 28. august 2007
*Norbert Kaareste: Mis läks Elroni kommunikatsioonis valesti ehk kuidas uued rongid üleöö kuulsaks said, epl.delfi.ee, 23. aprill 2014

## Isiklikku
Tal on neli last.

## Viited

## Kirjandus
*Kais Allkivi. Tudengimees 2009 Norbert: ema, ma ei läinudki aia taha - vähemalt Ines arvab nii!, ohtuleht.ee, 2. oktoober 2009
*Helja Kaptein. Hiiumaa pole Mount Everest, meiemaa.ee, 27. jaanuar 2017

## Välislingid
*Maris Üksti. Tudengimees Norbert otsib armastust, 3. oktoober 2009
Monor

**Monor** on linn Ungaris Pesti komitaadis, Monori kreisi keskus. Asub Budapestist 25 km kagu pool.

Linna läbib Budapesti–Ceglédi–Szolnoki raudtee.

Linnas on katoliku kirik ja reformeeritud kirik.

Monorist on pärit arheoloog Judit Topál ja klassikaline filoloog István Borzsák.

## Viited

## Välislingid

*http://www.monor.hu/
Szigethalom

**Szigethalom** on linn Ungaris Pesti komitaadis Szigetszentmiklósi kreisis. Asub Budapestist 12 km lõuna pool Csepeli saarel.

Szigethalomi vald asutati 1950. aastal ja 2004. aastal sai asula linnaõigused.

Linna läbib Budapesti linnalähiraudtee liin H6.

Linnas on roomakatoliku, kreekakatoliku ja reformeeritud kirik.

## Viited

## Välislingid

*http://www.szigethalom.hu/
Jessica Rabbit

**Jessica Rabbit** on väljamõeldud tegelane Gary K. Wolfi müstikaromaanis “Who Censored Roger Rabbit?” (1981) ja tegelaskuju selle romaani põhjal tehtud Robert Zemeckise filmis “Who Framed Roger Rabbit” (1988). Teda on filmis kujutatud multikamaailma jänese Roger Rabbiti karikatuurse naisena, kes on öölokaalis laulja. 

Jessica Rabbit on üks tuntumaid animeeritud seksisümboleid. Tuntud ka tema ütlus: “Ma ei ole halb, ma olen lihtsalt joonistatud nii.”

## Välislingid
*
Garliava maavald

**Garliava maavald** (leedu keeles *Garliavos apylinkių seniūnija*) on 2. järgu haldusüksus (vald) Leedus Kaunase rajooni territooriumil. 

Valla pindala on 84 km². 2011. aasta seisuga elas seal 6026 inimest. Valla keskus on Garliava linn, mis aga valla koosseisu ei kuulu. Vallamaja asub aadressil Vytauto g. 62. Vallavanem on Eimuntas Raugevičius.

1. jaanuaril 2008 eraldati Garliava maavalla kagupoolne nurk iseseisvaks Linksmakalnise vallaks.

## Viited
Mamadõš

**Mamadõš** (tatari Мамадыш / **Mamadış**) on linn Venemaa Tatarstani Vabariigis, Mamadõši rajooni keskus. Asub Vjatka jõe ääres.

Mamadõši küla läks pärast Kaasani vallutamist 1552. aastal Vene riigi koosseisu. 16. sajandil hakkasid piirkonda asuma vene talupojad. 1613 rajati sinna Toritskoje-Mamadõši kloostriküla.

Mamadõš sai linnaõigused 1781. aastal. Ühtlasi sai linnast Kaasani kubermangu maakonnalinn.

1989. aastal olid 59% linnaelanikest tatarlased ja 39,4% venelased. 2002. aastal oli tatarlaste osakaal 65,3% ja venelaste osakaal 30,1%.

## Välislingid
Korenevo rajoon

**Korenevo rajoon** (vene keeles *Кореневский район*) on 2. järgu haldusüksus (munitsipaalrajoon) Venemaal Kurski oblasti edelaosas. Rajooni keskus on Korenevo alev.

Rajoon piirneb kirdes Lgovi rajooniga, idas Sudža rajooniga, lõunas Sumõ oblastiga (Ukraina), läänes Gluškovo rajooniga ja loodes Rõlski rajooniga.

Rajooni pindala on 873 km². Elanike arv oli 2012. aastal 17 733, 2007. aastal 19 641 ja 2002. aastal 21 474.

Korenevo rajoonis on 52 asulat, mis kuuluvad ühe linnaasunduse (Korenevo) ja üheksa külaasunduse koosseisu.

Rajooni tähtsamad jõed on Snagost, Seim ja Krepna.

## Viited
Linksmakalnise vald

**Linksmakalnise vald** (leedu keeles *Linksmakalnio seniūnija*) on 2. järgu haldusüksus (vald) Leedus Kaunase rajooni territooriumil.  Vald loodi 1. jaanuaril 2008, mil Garliava maavalla kagupoolne nurk eraldati iseseisvaks Linksmakalnise  vallaks.

2011. aasta seisuga elas seal 737 inimest. Valla keskus on Linksmakalnise küla, mis on ka valla ainus asula. Vallamaja asub aadressil Liepų g. 7. Vallavanem on Vaclovas Žvirblis.

## Viited
Akademija vald

**Akademija vald** (leedu keeles *Akademijos seniūnija*) on 2. järgu haldusüksus (vald) Leedus Kaunase rajooni territooriumil.  Vald loodi 1. jaanuaril 1999.

Valla pindala on 2,76 km². 2011. aasta seisuga elas seal 2807 inimest. Valla keskus on Akademija alev, mis on ka valla ainus asula. Vallamaja asub aadressil Universiteto g. 8. Vallavanem on Dovilė Aukštuolienė.

## Viited
Cedar Grove (New Jersey)

**Cedar Grove** on vald (*township*) Ameerika Ühendriikides New Jersey osariigi Essexi maakonnas.

Cedar Grove'i nimi tuleneb virgiinia kadakatest (inglise keeles teatud ka kui *eastern red cedar*), mis kasvasid salumetsadena lähedal asuvas orus ja ümbruskonna nõlvakutel. Apalatšide mäestikule eelneva Piedmonti kiltmaa reljeefivormi kõrgus merepinnast jääb valla piires vahemikku 85–180 m.

Tänapäeval paikneb valla idaosas edela-kirde suunal veidi üle kilomeetri pikkune kitsas Cedar Grove'i veehoidla, mis ulatub Little Fallsi valda Passaici maakonnas.

Cedar Grove'is asub vendadest pühakutele Kyrillosele ja Metodiosele pühitsetud õigeusu kirik, mis ühendab väljarändajaid Põhja-Makedooniast. See valmis 1990. aastatel ja 2000. aastate alguses Meadowbrooki ballisaali ümberehituste käigus.

## Ajalugu
1702. aastal kauplesid eurooplastest uusasunikud põlisameeriklastelt (delavaaride rahvalt) nii-öeldud Horseneck Tracti, selle pindala oli umbes 57 km². Tollase 325 dollari väärtuses anti üle kaupa ebakorrapärase kujuga maa-ala eest, mis oli näiliselt sarnane hobuse kaela ja peaga. Vahetuskaubaks saadud maa-ala hõlmas suurt osa tänase maakonna lääneosast, Watchungi mägede kaguseljandikult kuni Passaici jõeni.

Sinna koondus algselt väike põlluharimise kogukond. 1896. aastal lasi maakonnavalitsus ehitada kohaliku vaimuhaigla. Cedar Grove loodi kogukondasid liites 7. veebruaril 1892, kandes algselt nime Verona vald (*Verona Township*), praeguse nime sai see aastal 1908. 1950. ja 1960. aastatel sai Cedar Grove'ist üks New Yorgi ja Newarki eeslinnadest Essexi maakonnas.

## Naabervallad
### Essexi maakond
* Montclair
* North Caldwell
* Verona
### Passaici maakond
* Little Falls

## Inimesed
1913. aastal leiutas britt Arthur Wynne tänapäevase ristsõnamõistatuse, elades samal ajal Cedar Grove'is. Sealt pärinevad lisaks elektroonikainsener Allen B. DuMont, geneetik Ralph L. Brinster ja filmioperaator Ellen Kuras. Teadaolevalt on sealsetest oludest pärit ka transsooline *performance*-esineja Amanda Lepore.

## Viited

## Välislingid

* Ametlik koduleht
Arsk

**Arsk** (tatari Арча / **Arça**) on linn Venemaa Tatarstani Vabariigis, Arski rajooni keskus. Asub Kazanka jõe ääres, 60 km Kaasanist kirdes.

Asula tekkis hiljemalt 13. sajandil. Vene väed põletasid Kaasani vallutamise käigus 1552. aastal küla maha ja küla läks Vene riigi koosseisu. 1606 rajati sinna kindlus.

Arsk sai linnaõigused 1781. aastal. Ühtlasi sai linnast Kaasani kubermangu maakonnalinn. 1796 Arski maakond kaotati.

1926. aastal võeti linnaõigused ära ja Arskist sai küla. 1938. aastal nimetati Arsk aleviks ja 2008. aastal sai linnaõigused tagasi.

2002. aasta rahvaloenduse andmetel olid 88,2% linnaelanikest tatarlased ja 10,7% venelased. 2010. aasta rahvaloenduse andmetel oli Arski elanikest tatarlasi 89,4% ja venelasi 9,6%.

Linnas on toiduainete-, tekstiili- ja ehitusmaterjalitööstuse ettevõtted. Arskit läbib Kaasani–Agrõzi raudtee.

## Viited

## Välislingid
Rokai vald

**Rokai vald** (leedu keeles *Rokų seniūnija*) on 2. järgu haldusüksus (vald) Leedus Kaunase rajooni territooriumil. 

Valla pindala on 42 km². 2011. aasta seisuga elas seal 911 inimest. Valla keskus on Rokai küla, vallamaja asub aadressil Nemuno g. 14. Vallavanem on Dalė Žėkienė.

## Viited
Taurakiemise vald

**Taurakiemise vald** (leedu keeles *Taurakiemio seniūnija*) on 2. järgu haldusüksus (vald) Leedus Kaunase rajooni territooriumil. 

Valla pindala on 53 km². 2011. aasta seisuga elas seal 1769 inimest. Valla keskus on Piliuona küla, vallamaja asub aadressil T. Masiulio g. 6. Vallavanem on Danutė Glinskienė.

## Viited
Bergamo karjakoer

**Bergamo karjakoer** on Itaaliast pärinev koeratõug. 

Tõug on saanud alguse Põhja-Itaaliast Lombardiast Bergamo piirkonna Alpides enam kui 2000 aastat tagasi.


Ortensia di Valle Scrivia.jpg|
Bergamasco-sheepdog-merle-Paola.jpg|
Bergamasco shepherd dog - merle female cropped.jpg


## Viited

## Välislingid

* Bergamo karjakoer koer.ee saidil
Samylai vald

**Samylai vald** (leedu keeles *Samylų seniūnija*) on 2. järgu haldusüksus (vald) Leedus Kaunase rajooni territooriumil. 

Valla pindala on 76 km². 2011. aasta seisuga elas seal 4503 inimest. Valla keskus on Samylai küla, vallamaja asub aadressil J. Biliūno g. 20. Vallavanem on Saulius Banionis.

## Viited
Yonkers

**Yonkers** on elanike arvult neljas linn New Yorgi osariigis (New Yorgi, Buffalo ja Rochesteri järel) ning kõige suurema rahvaarvuga linn Westchesteri maakonnas. Yonkersis elas 2010. aasta rahvaloenduse järgi 195 976 inimest. See on New Yorgi suurlinnapiirkonna äärelinn, Bronxist otse põhja pool ja Manhattani saare põhjapoolseimast punktist umbes 3 kilomeetri kaugusel.

## Viited

## Välislingid
Užliedžiai vald

**Užliedžiai vald** (leedu keeles *Užliedžių seniūnija*) on 2. järgu haldusüksus (vald) Leedus Kaunase rajooni territooriumil. 

Valla pindala on 34 km². 2011. aasta seisuga elas seal 3217 inimest. Valla keskus on Užliedžiai küla, vallamaja asub aadressil Ledos g. 2. Vallavanem on Irmantas Šumskas.

## Viited
Domeikava vald

**Domeikava vald** (leedu keeles *Domeikavos seniūnija*) on 2. järgu haldusüksus (vald) Leedus Kaunase rajooni territooriumil. 

Valla pindala on 58 km². 2011. aasta seisuga elas seal 7577 inimest. Valla keskus on Domeikava küla, vallamaja asub aadressil Bažnyčios g. 2. Vallavanem on Lina Stragienė.

## Viited
Lapėse vald

**Lapėse vald** (leedu keeles *Lapių seniūnija*) on 2. järgu haldusüksus (vald) Leedus Kaunase rajooni territooriumil. 

Valla pindala on 62 km². 2011. aasta seisuga elas seal 3052 inimest. Valla keskus on Lapėse alev, kus aastal 2011 oli 1218 elanikku. Vallamaja asub aadressil A. Merkio g. 1. Vallavanem on Rimantas Stankus.

 

## Viited
Karmėlava vald

**Karmėlava vald** (leedu keeles *Karmėlavos seniūnija*) on 2. järgu haldusüksus (vald) Leedus Kaunase rajooni territooriumil. 

Valla pindala on 40 km². 2011. aasta seisuga elas seal 6614 inimest. Valla keskus on Karmėlava alev, kus aastal 2011 oli 1395 elanikku. Vallamaja asub aadressil Vilniaus g. 65a. Vallavanem on Violeta Armolaitienė.

## Viited
Neveronysi vald

**Neveronysi vald** (leedu keeles *Neveronių seniūnija*) on 2. järgu haldusüksus (vald) Leedus Kaunase rajooni territooriumil. 

Valla pindala on 13 km². 2011. aasta seisuga elas seal 3271 inimest. Valla keskus on Neveronysi küla, vallamaja asub aadressil Kertupio g. 18. Vallavanem on Aldona Petkevičienė.

## Viited
Feliks Randel

**Feliks Randel** (11. juuli 1924 Tartu – 5. veebruar 1988 Tallinn) oli eesti muusik, muusikateadlane ja orkestrant.

## Elulugu
Randel kuulus aastatel 1942–1943 Eesti NSV Riiklikesse Kunstiansamblitesse, õppis 1943–1944 Moskva Riiklikus Kehakultuuri Keskinstituudis, lõpetas 1947 Tallinna 2. Keskkooli (lend 62B), õppis 1947–1950 Tallinna Muusikakoolis ja lõpetas 1958 Tallinna Riikliku Konservatooriumi muusikateaduse erialal.

Randel oli aastatel 1945–1948 Tallinnas vehklemistreener, 1948–1951 Eesti Riikliku Kirjastuse vanemtoimetaja, 1952–1953 Tallinna Lastemuusikakoolis ja 1952–1955 Tallinna Muusikakoolis muusikateooria õpetaja, 1958–1962 Eesti NSV Riiklikus Filharmoonias lektor, 1962–1966 vabakutseline ajakirjanik ning 1966–1977 Vanemuises ja 1978–1987 Eesti Raadio estraadiorkestris vioolamängija.

Randel arvustas ooperilavastusi ja kirjutas artikleid ooperi ajaloost, tõlkis mitmete operettide ja ooperite libretosid.

Feliks Randel maeti 11. veebruaril 1988 Tallinna Metsakalmistule (aadress ).

Randeli isikufond arhiivimaterjalidega asub Eesti Teatri- ja Muusikamuuseumis (fond M241).

## Isiklikku
Tema isa oli karikaturist ja maalikunstnik Felix Randel, ema Alma Randel (Tiri; 1899-1984). Feliks Randeli abikaasa oli Amanda Randel (Kiil; 1925-2008).

## Viited

## Välislingid
* Mare Mauer, "Randel, Feliks", "Eesti teatri biograafiline leksikon", 2000
Rokai küla

**Rokai** on küla Leedus  Kaunase rajoonis, Rokai valla halduskeskus. Külas on Girininkai põhikooli filiaal, raamatukogu ja kultuurikeskus. Rokai piirneb Kaunase Rokai linnaosaga, mis tekkis, kui osa Rokai külast Kaunasega liideti. Enne seda, aastal 1987, oli Rokai külas 2814 elanikku.

## Viited

## Välislingid
*Küla portaalis vietoves.Lt
Rõlski rajoon

**Rõlski rajoon** (vene keeles *Рыльский район*) on 2. järgu haldusüksus (munitsipaalrajoon) Venemaal Kurski oblasti lääneosas. Rajooni keskus on Rõlski linn.

Rajoon piirneb põhjas Homutovka rajooniga, idas Lgovi rajooniga, kagus Korenevo rajooniga, lõunas Gluškovo rajooniga ja läänes Sumõ oblastiga (Ukraina).

Rajooni pindala on 1505,02 km². Elanike arv oli 2012. aastal 32 767, 2007. aastal 37 708 ja 2002. aastal 40 714.

Rõlski rajoonis on 52 asulat, mis kuuluvad ühe linnaasunduse (Rõlski linna) ja kuueteistkümne külaasunduse koosseisu.

Rajooni tähtsamad jõed on Seim, Obesta, Amonka, Rõlo, Kleven, Kamenka ja Krupka.

## Viited
Užliedžiai

**Užliedžiai** on küla Leedus Kaunase rajoonis, Užliedžiai valla halduskeskus. Küla asub Nevėžise kaldal ja jääb osaliselt Nevėžise maastikukaitsealale. 

Užliedžiais on Domeikava gümnaasiumi filiaal ja raamatukogu, seal asub ka väike lennuväli. Küla on nime saanud väikese Lieda jõekese järgi, millel asub Užliedžiai piiridesse jääv paisjärv.

Kohanime kasutati esimest korda 1680. aastal, küla on esmamainitud 1744. aastal. Küla hakkas kasvama pärast Leedu taasiseseisvumist, veel 1987. aastal oli külas ainult 419 elanikku.

## Viited

## Välislingid
*Küla portaalis vietoves.Lt
Järveotsa

**Järveotsa** on Eestis sage kohanimi või selle osa:

*Järveotsa – Viljandi linnaosa
*Järveotsa – Tallinnas Väike-Õismäe asumi allasum
*Järveotsa järv – järv Harju maakonnas Saue vallas
*Järveotsa järv – järv Pärnu maakonnas Saarde vallas
*Järveotsa maastikukaitseala – kaitseala Pärnu maakonnas Saarde vallas Jäärja külas
*Järveotsa oja – oja Tallinnas Haabersti linnaosas
*Järveotsa puiestee – tänav Viljandis
*Järveotsa tee – tänav Tallinnas Haabersti linnaosas

## Vaata ka
*Tallinna Järveotsa Gümnaasium
*Tallinna Järveotsa Lasteaed
Piliuona

**Piliuona** on küla Leedus Kaunase rajoonis, Taurakiemise valla halduskeskus. 

Külas on keskkool, postkontor ja raamatukogu. Küla lähistel paikneb Piliuona linnamägi.

Linnamäge uuriti põhjalikult Kaunase veehoidla rajamise eel, mil osa sellest üle ujutati. Selgus, et sinna oli linnus rajatud neljal korral. Esimese juures paiknesid ka nüüdseks üleujutatud muinaskalmed, mis olid kasutusel teisel ja esimesel sajandil eKr. Viimased kolm linnust ehitati linnamäele vahemikus XIII–XIV sajand.

Küla on esimest korda mainitud aastal 1586. Enne Kaunase hüdroelektrijaama rajamist asus küla praegusest asupaigast veidi maad põhja pool. Veehoidla rajamise eel kuulus küla põhiliselt Nemunase teisel kaldal asunud Darsūniškise kihelkonda. Pärast uue küla rajamist ehitati sinna aastal 1992 Taurakiemise kultuurikeskuse juurdeehitisena kabel, mis allub Pakuonise kihelkonnale.


Piliuona,_kultūros_centras.JPG|Kultuurikeskus-kabel
Piliuona._Įvažiavimas.JPG|Piliuona


## Viited

## Välislingid

*Küla portaalis vietoves.Lt
Homutovka rajoon

**Homutovka rajoon** (vene keeles *Хомутовский район*) on 2. järgu haldusüksus (munitsipaalrajoon) Venemaal Kurski oblasti lääneosas. Rajooni keskus on Homutovka alev.

Rajoon piirneb kirdes Dmitrijevi rajooniga, idas Konõšovka rajooniga, kagus Lgovi rajooniga, lõunas Rõlski rajooniga, edelas Sumõ oblastiga (Ukraina) ja loodes Brjanski oblastiga.

Rajooni pindala on 1194 km². Elanike arv oli 2012. aastal 10 910, 2007. aastal 13 974 ja 2002. aastal 16 432.

Homutovka rajoonis on 139 asulat, mis kuuluvad ühe linnaasunduse (Homutovka) ja kaheksa külaasunduse koosseisu.

Rajooni tähtsamad jõed on Svapa, Suhaja Amonka, Amonka, Sev, Kiselevka, Nemeda ja Kleven.

## Viited
Transportation Building

**Transportation Building** on 44-korruseline büroopindadega kõrghoone New Yorgis. See asub Lower Manhattani ärikeskuses aadressil 225 Broadway, Barclay Street tänava nurgal, Woolworth Buildingu kõrghoone kõrval. 166,12 meetri kõrgune ehitis projekteeriti arhitektuuribüroo York & Sawyer poolt ning valmis aastatel 1926–1927 uusrenessanslikus stiilis.

## Välislingid
Samylai

**Samylai** on küla Leedus  Kaunase rajoonis, Samylai valla halduskeskus. 

Külas on postkontor ja seltsimaja. Samylai jääb Kaunase veehoidla regionaalpargi territooriumile, seal asuvad kaks linnamäge. Kaunase veehoidla kaldal paikneb puhkepiirkond.

Samylai linnamägi oli kasutusel esimesel aastatuhandel. Aastal 2011 avastati selle lähedusest Samylai II linnamägi, mis oli kasutusel umbkaudu samal ajal, ent hüljati see hiljem – teise aastatuhande alguses.´

Enne Kaunase hüdroelektrijaama rajamist asus osa külast Nemunase oru madalamal terrassil ning ujutati veehoidla rajamisel üle. Kodu kaotanud inimeste tarbeks uute korterelamute rajamisel liideti külaga samuti suuremalt jaolt üle ujutatud Mozūrai küla.


Šlienava. Koplytstulpis.jpg|Samylai keskus
Samylų_piliakalnis._Ženklas.JPG|Samylai linnamägi


## Viited
15 Broad Street

**15 Broad Street** (endise nimega **Equitable Trust Building** ja nüüdse alternatiivse nimega **Downtown by Philippe Starck**) on 43-korruseline endine büroopindadega ja nüüdsete luksuskorteritega kõrghoone New Yorgis. See asub Lower Manhattani ärikeskuse südames Broad Streeti ääres, New Yorgi börsi lähedal, sissepääsudega aadressidel 51 Exchange Place ja 37 Wall Street. 

167,95 meetri kõrgune ja L-kujulise põhiplaaniga ehitise on projekteerinud arhitektuuribüroo Trowbridge & Livingston. Uusklassitsistlikus stiilis hoone valmis lõplikult 1928. aastal. 1931. aastal kuulus see maailma kahekümne kõrgeima büroohoone hulka. Torn oleks peaaegu 2001. aastal lammutatud, et teha ruumi uuele 50-korruselisele New York Stock Exchange Towerile, plaanist loobuti pärast 11. septembri terrorirünnakuid ka finantsprobleemide tõttu.
Ritz Tower

**Ritz Tower** on 42-korruseline luksuskorteritega kõrghoone New Yorgis. See asub Midtown Manhattanil aadressil 465 Park Avenue, East 57th Streeti tänava nurgal. 

## Kirjeldus
Arhitektid Emery Roth ja Thomas Hastings projekteerisid selle 164,90 meetri kõrguse ehitise elegantseks korterhotelliks. Aastatel 1925–1927 ehitatud hoone on historitsistlikus uusrenessanslikus stiilis koos uusbaroksete ''beaux-arts'''i nüanssidega. Ehitise valmimise ajal oli see kõrgeim eluruumidega hoone New Yorgis. Selle külaliskorteritel puudusid köögid, toit valmistati tsentraalselt ning saadeti väikeste liftidega üles inimesteni. Hoones avatud restoran Le Pavillion oli üks esimesi ehtsaid Prantsuse kööke Ameerika Ühendriikides.

## Mälestisväärsus
2002. aastal määras New York City Mälestusmärkide Säilitamise Komisjon ehitise kaitsealuseks mälestiseks (*New York City Landmark*). Tänapäeval ei ole hoone enam teiste kõrghoonete seast kergesti märgatav.

## Välislingid

*Ritz Toweri koduleht
*Ritz Toweri kirjeldus ja pildid veebilehel www.nyc-architecture.com
Komondor

**Komondor** on Ungarist pärinev koeratõug. 

"Ta on valmis vankumatu vaprusega valvama ja kaitsma oma isanda veisekarja, vara ja majapidamist, mis on tema hoole alla usaldatud."


Komondor lying.jpg|
Komondor delvin.jpg|
Komondor Westminster Dog Show crop.jpg


## Viited

## Välislingid

* Komondor koer.ee saidil
Risti jõgi

**Risti jõgi** on jõgi Sakala kõrgustikul, Viljandi maakonnas Põhja-Sakala vallas Tipu külas, Halliste jõe parempoolne lisajõgi.

Jõe pikkus on 2,8 km, langus 2 m ja lang 0,7 m/km. Jõgi saab alguse 23,5 m kõrgusel Tipu külas ja suubub samas külas 21,5 m kõrgusel Halliste jõkke. Jõgi kuulub Lääne-Eesti vesikonda ja Pärnu alamvesikonda.

## Viited

## Välislingid

* 
*
Naabrusõigused

**Naabrusõigused** on eraõiguses kehtivad kinnisomandi kitsendused, mis mõjutavad naabruses asuva kinnisomandi kasutamist. Eestis on naabrusõigused määratletud 1993. aastal vastu võetud asjaõigusseaduse jaotises 2 "Naabrusõigused" (§§ 143–154).

Eesti asjaõigusseaduse kohaselt naabrusõigused:
* ei anna õigust keelata teiselt kinnisasjalt tulevate mõjutuste nagu suitsu, lõhna, müra jms levimist oma kinnisasjale, kui see ei kahjusta kinnisasja kasutamist oluliselt ega ole vastuolus keskkonnakaitse nõuetega (§ 143 lg 1);
* keelavad mõjutuste tahtliku suunamise naaberkinnisasjale ning annavad kahjulike, kuid mittekõrvaldatavate mõjutuste korral õiguse nõuda hüvitist (§ 143 lg 2);
* annavad õiguse nõuda eeldatavalt keelatud mõjutusi tekitavate rajatiste ja seadeldiste püstitamata jätmist või mittesäilitamist naaberkinnisasjal (§ 144 lg 1);
* kohustavad hoidma ehitist sellises korras, et selle varisemine ei kahjustaks naaberkinnisasja (§ 145 lg 1);
* keelavad maatüki süvendamise nii, et see kahjustaks naaberkinnisasjal asuvaid ehitisi või kaotaks naaberkinnisasja maapõuetoe (§ 146 lg 1);
* kohustavad naaberkinnisasja omanikku lubama oma kinnisasja kasutamist, kui see on hädavajalik ehituseks või ligipääsuks (tellingud, ehitusmaterjali vedu, ülekäimine ja -sõitmine) ning talle tagatakse kahju hüvitamine (§ 147);
* reguleerivad üle kinnisasja piiri ulatuva ehitise kuuluvust, lubatavuse ja kõrvaldamise tingimusi (§ 148);
* reguleerivad kinnisasjade piiril kasvavate või üle piiri ulatuvate puude ja põõsaste ning nende viljade kuuluvust ja õigust piiri ületavate okste jms lõikamiseks (§ 149-150);
* kehtestavad kaht kinnisasja eraldavate müüride, hekkide jms ühiskasutuse, reguleerivad nende kasutust, korrashoiukulude kandmist ja kõrvaldamistingimusi (§ 151).

Analoogseid kohustusi käsitlevad ka keskkonnaseadustiku üldosa seadus ja valdkondlikud keskkonnaseadused (nt vee säästliku ja otstarbeka kasutamise kohustus veeõiguses), samuti puudutavad naabrusõigused planeerimis- ja ehitusõigust.

Islami õiguses tuginevad naabrusõigused koraani 4. suura 36. värsile, mis käseb olla hea nii sugulastest kui ka mittesugulastest naabrite vastu, ehkki laiemas traditsioonis (*hadith*ides) leidub ka teisi naabrusõigust puudutavaid allikaid.

Eesti keeles on vahel eksitavalt nimetatud naabrusõigusteks ka autoriõigusega kaasnevaid õigusi ehk naaberõigusi.

## Viited

## Välislingid
* Asjaõigusseadus Riigi Teatajas (kehtiv versioon)
* Kuidas lärmakaid naabreid korrale kutsuda? Maaleht/Omanikud.ee, 17.august 2017 (jurist Priidu Pärna vastus)
* Jekaterina Tikerpuu Mida peaks teadma omandi ja naabrite kohta ehk ela ise ja lase teistel ka elada Delfi/Saue Sõna, 8. detsember 2015
* Sandra Mikli, Holger Nõmm Naabrusõiguste kaitse problemaatika ja reguleerimise vajadus avalik-õiguslikust vaatepunktist Juridica 8/2010
* Matthias Keller Ettekanne Saksa-Eesti arutelu raames naabrusõiguse teemal ehitusvaldkonnas Eesti õiguskantsleri kodulehel